Pastavy
Pastavy (transkribeerituna Pastavõ) on linn Valgevenes Viciebski oblastis, Pastavy rajooni halduskeskus. Leedu keeles Pastovys, poola keeles Postawy. Asub Miadziełka jõe kaldal. Vaatamisväärsusteks on 18. sajandist pärinevate hoonetega keskväljak, 19. sajandi lõpus ehitatud katoliku katedraal, Püha Nikolai kirik aastast 1894, Tiesenhausenite palee. Pastavy on Jõhvi sõpruslinn.